Document ID: 32005D0288

ODLOČBA KOMISIJE
z dne 18. marca 2005
o spremembah Odločbe 97/80/ES o določbah za izvajanje Direktive Sveta 96/16/ES glede statističnih raziskav mleka in mlečnih proizvodov
(notificirano pod dokumentarno številko K(2005) 754)
(Besedilo velja za EGP)
(2005/288/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 96/16/ES z dne 19. marca 1996 o statističnih raziskavah mleka in mlečnih proizvodov (1), in zlasti odstavka 2 člena 5 ter odstavka 1 člena 6,
ob upoštevanju naslednjega:
(1)
Odstavek 2 člena 5 Direktive 96/16/ES določa, da države članice letno sporočajo metodološke informacije, ki so v skladu s standardiziranim vprašalnikom, ki ga sestavi Komisija.
(2)
Uredba Evropskega parlamenta in Sveta (ES) št. 1059/2003 z dne 26. maja 2003 o vzpostavitvi enotne nomenklature statističnih teritorialnih enot (NUTS) (2) določa pravni okvir za statistične podatke Skupnosti, razdeljene na teritorialne enote, zato je posledično treba uporabljati novo nomenklaturo (NUTS) za prenos podatkov o količini kravjega mleka, ki se proizvede v kmetijskem gospodarstvu na regionalno osnovo.
(3)
Glede na vedno večji gospodarski pomen beljakovinske sestavine mleka, je vedno bolj pomembno, da so na voljo statistični podatki o vsebnosti beljakovin v glavnih mlečnih proizvodih.
(4)
Treba je spremeniti in dopolniti določbe Odločbe Komisije 97/80/ES z dne 18. decembra 1996 o določbah za izvajanje Direktive 96/16/ES o statističnih raziskavah mleka in mlečnih proizvodov (3).
(5)
Ukrepi, predvideni s to odločbo, so v skladu z mnenjem Stalnega odbora za statistiko kmetijstva -
SPREJELA NASLEDNJO ODLOČBO:
Člen 1
Odločba 97/80/ES se spremeni:
1.
Prilogi II se dodata tabeli H in I iz Priloge I k tej odločbi.
2.
Priloga III se nadomesti s Prilogo II k tej odločbi.
Člen 2
Ta odločba je naslovljena na države članice.
V Bruslju, 18. marca 2005

Labels: 17
19
6